EkBass/fiwiki-20250220-pages-articles huggingface dataset:
Yksityisomaisuus

Yksityisomaisuus on yksityisen henkilön omaisuutta.Kielitoimiston sanakirja Yksityisomaisuus on erotettavissa julkisesta omaisuudesta, jolla viitataan valtion tai yhteisön omistukseen. Yksityisomistus syntyi teollisen vallankumouksen myötä 1700-luvun alussa ja se korvasi kartanotalouden ja ammattikuntalaitoksen, jotka pohjautuivat työntekijöiden omistamiseen. == Poliittinen tavoite == Konservatismissa yksityinen omistusoikeus on tärkeä osa laillisen yhteiskuntajärjestyksen ylläpitämistä. Yksityinen omistusoikeus kuuluu sellaisenaan konservativiisiin arvoihin riippumatta yksityisen omistusoikeuden taloudellisista vaikutuksista. Yksityisen omistusoikeuden säilyminen yhteiskunnassa muodostaa sellaisenaan konservatiivisen tavoitteen.Lehtinen 1996, s. 18-19 Yksityinen omistusoikeus on arvo sinänsä, koska yksityinen omistusoikeus vahvistaa kansakunnan sisäistä lujuutta ja vakiintuneita elämänmuotoja ja koska yksityinen omistusoikeus kuuluu sellaisenaan kansalaisen perusoikeuksiin. Yksityinen omistusoikeus on myös välttämätön markkinatalouden edellytys. == Kritiikki == Marxismi ja sosialismi erottelevat yksityisomaisuuden ja "henkilökohtaisen omaisuuden". Näiden mukaan yksityisomaisuudet ovat tuotannon välineitä, kuten tehtaita, suhteessa yksityisyrityksiin, jotka pohjautuvat sosialistiseen tuotantoon. Jälkimmäisellä tarkoitetaan kuluttajatavaroita tai yksilön valmistamia tavaroita. Historiallisessa merkityksessään "omaisuus" on tarkoittanut maaomaisuutta kapitalismin syntyyn saakka, jolloin omaisuudesta tuli yksi tuotantokeino. Siitä lähtien omaisuus on arkikielessä muuntunut kattamaan henkilökohtaisen omistuksen ja yksilön ei-tuottavan omaisuuden. == Katso myös == *Omistusoikeus ==Lähteet== * === Viitteet === == Aiheesta muualla == Luokka:Oikeudet ja vapaudet
Juho-Pekka Rantala

Juho-Pekka Rantala (s. 1962 Seinäjoki) on suomalainen televisio- ja radiotoimittaja, joka on työskennellyt Yleisradiossa vuodesta 1987. Hän on koulutukseltaan yhteiskuntatieteiden maisteri Tampereen yliopistosta. Rantala aloitti Yle-uransa 1987 A-studion kesätoimittajana. Hän on toimittanut A-studion lisäksi Yle TV1:ssä lukuisia muita ajankohtaisohjelmia mm. ohjelmia A-piste, A-raportti, A-bros. ja Ulkolinja. Rantala muistetaan myös kriittisistä ja kovatempoisista vaalitenteistä vuoden 2006 presidentinvaaleissa. Vuodesta 2007 alkaen hän on toiminut tuottajana Ylen asiaohjelmissa. Hän on perustanut ja johtaa toimitusta, joka tekee TV1:n alkuillan hyväntuulista asiaohjelmaa Puoli seitsemän. Vuoden 2013 alusta vuoden 2021 loppuun Rantala teki Yle Radio 1 -kanavalle viikoittaista talouden suoraa keskusteluohjelmaa Mikä maksaa?. 2010-luvulla Rantala tuli tunnetuksi myös television pitkäaikaisen haastatteluohjelman Itse asiassa kuultuna haastattelijana. Hänen harrastuksiinsa kerrotaan kuuluvan kirjallisuuden ja kuntoilun lisäksi junioriurheilun tukitehtävät. Savossa kasvaneena hänen on kuultu luonnehtivan itseään ikuisesti henkiseksi kuopiolaiseksi - mutta ei savolaiseksi. ==Lähteet== Luokka:Suomalaiset televisiotoimittajat Luokka:Vuonna 1962 syntyneet Luokka:Elävät henkilöt
Jääpallon SM-sarjakausi 1983–1984

Jääpallon Suomen mestaruus 1984 ratkaistiin kaksinkertaisen sarjan päätteeksi pelatuilla play off -otteluilla. Mitalikolmikko oli sama kolmatta kertaa peräkkäin. Oulun Luistinseura voitti mestaruuden, Helsingin IFK sai hopeaa ja Porvoon Akilles pronssia. Veitsiluodon Vastus jäi edellisen kauden tapaan neljänneksi. Lappeenrannan Veiterä jäi sarjan viimeiseksi ja putosi I-divisioonaan. == Mestaruussarja == === Sarjataulukko === Joukkue O V T H Maalit P Oulun Luistinseura 18 16 2 0 147–44 34 Helsingin IFK 18 12 1 5 109–60 25 Veitsiluodon Vastus 18 11 3 4 72–48 25 Porvoon Akilles 18 10 2 6 81–53 22 Warkauden Pallo -35 18 7 3 8 60–71 17 Oulun Palloseura 18 5 5 8 54–53 15 Botnia-69 18 5 3 10 67–77 13 Mikkelin Kampparit 18 6 1 11 53–104 13 Jyväskylän Seudun Palloseura 18 4 2 12 51–107 10 Lappeenrannan Veiterä 18 3 0 15 46–123 6 Veiterä putosi sarjasta suoraan. JPS säilyi karsittuaan Kulosaaren Vestan kanssa. Sarjaan nousi Keminmaan Pallo. ===Runkosarjan parhaat maalintekijät=== Sija Pelaaja Joukkue Maalit 1\. Matti Alatalo OLS 44 2\. Veikko Niemikorpi HIFK 39 3\. Pekka Vartiainen Akilles 33 4\. Seppo Laakkonen WP-35 29 5\. Esko Korhonen Kampparit 29 6\. Mauri Kallio Vastus 24 7\. Kari Peuhkuri HIFK 20 7\. Sakari Puotiniemi OPS 20 7\. Kauko Rautiainen HIFK 20 10\. Risto Kontturi OLS 19 == Välierät == Välierät pelattiin kaksiosaisina ja ne aloitettiin runkosarjassa heikommin menestyneen kotikentällä. Joukkue 1 Tulos Joukkue 2 Ottelu 1 Ottelu 2 Veitsiluodon Vastus 7–10 Helsingin IFK 3–2 (2–0) 4–8 (2–5) Porvoon Akilles 4–10 Oulun Luistinseura 2–4 (1–3) 2–6 (0–2) == Pronssiottelu == Joukkue 1 Tulos Joukkue 2 Veitsiluodon Vastus 3–6 (3–4) Porvoon Akilles == Loppuottelut == Loppuottelut pelattiin paras kolmesta. ensimmäinen ottelu runkosarjassa heikommin sijoittuneen kotikentällä. Joukkue 1 Voitot Joukkue 2 Ottelu 1 Ottelu 2 Helsingin IFK 0–2 Oulun Luistinseura 2–3 (2–1) 2–4 (1–2) ==Lopulliset sijoitukset== Sija Joukkue 1\. Oulun Luistinseura 2\. Helsingin IFK 3\. Porvoon Akilles 4\. Veitsiluodon Vastus == Suomen mestarit == OLS: Jukka Palinsaari, Jouni Taskila; Ilkka Alatalo, Kalevi Immonen, Jari Löthman, Juha Niemikorpi, Timo Okkonen, Ari Rintala; Matti Alatalo, Ari Kuokkanen, Jari Luokkola, Kari Moilanen, Jukka Ohtonen, Jorma Kolehmainen; Asko Eskola, Eero Hamari, Risto Kontturi, Jari Surakka, Jouni Vesterinen. Valmentaja Reijo Karppinen. == Lähteet == * Urheilumme kasvot 14, sivu 135. * MMM 1985 Luokka:Jääpallon SM-sarja Luokka:Vuoden 1984 jääpallo Luokka:Vuoden 1983 jääpallo
Patricia Saunders

Patricia Saunders (s. 21. helmikuuta 1966 Ann Arbor, Michigan) on yhdysvaltalainen aktiiviuransa lopettanut naispainija, maailman- ja aasianmestari. 46-50 kilogramman painoluokissa kilpaillut Saunders voitti urheilu-urallaan neljä maailmanmestaruutta ja yhden MM-hopean. Vuonna 1996 hän voitti Aasian mestaruuden. Saunders nimettiin ensimmäisenä yhdysvaltalaisena naispainijana FILA:n kunniagalleriaan vuonna 2011.http://www.themat.com/section.php?section_id=3&page;=showarticle&ArticleID;=24091 Saunders on naimisissa painin olympiahopeamitalisti Townsend Saundersin kanssa. == Lähteet == * Profiili foeldeak.com:in painitietokannassa * Profiili * Profiili === Viitteet === Luokka:Yhdysvaltalaiset naispainijat Luokka:Vuonna 1966 syntyneet Luokka:Elävät henkilöt
LÉ Banba

LÉ Banba (viirinumero CM11) oli Irlannin laivaston Ton-luokan miinanraivaaja, joka oli valmistunut Britannian kuninkaallisen laivaston miinanraivaajaksi HMS Alvertoniksi. Se nimettiin legendaarisen Tuatha Dé Danannin kuningattaren Banban mukaan. Se otettiin palvelukseen 23. helmikuuta 1971 Gibraltarilla ensimmäisenä päällikkönään J. Deasy.MacGinty, Tom s. 255 == Valmistus == Britannian kuninkaallinen laivasto tilasi aluksen 4. syyskuuta 1950 vuoden 1950 hankintaohjelmassa nimellä CMS04 Southamptonista Camper and Nicholsons'lta, missä köli laskettiin 25. kesäkuuta 1951. Heinäkuussa aluksen nimeksi määrättiin HMS Golden Ant. Se laskettiin vesille 18. marraskuuta HMS Alvertonina (viirinumero M1104) ja valmistui 24. maaliskuuta 1954. Alus otettiin palvelukseen 8. kesäkuuta.Adams, Thomas A. s. 52Peter, Down s. 6 == Palvelus == Palvelukseen otettaessa alus liitettiin Lontooseen sijoitettuun 101. miinanraivauslaivueeseen laivaston reservin Lontoon yksikölle nimellä HMS Thames. Se siirrettiin 13. marraskuuta 1961 Chathamin telakalle huollettavaksi ja varastoitavaksi Hytheen, jolloin sen nimeksi palautettiin Alverton. Joulukuussa 1962 alus siirrettiin Southamptoniin ja helmikuussa 1965 edelleen Plymouthiin, syyskuussa Singaporeen ja toukokuussa 1967 Gibraltarille, jossa se olisi palvelukseen palatessaan 14. miinantorjuntalaivueessa. Alus sijoitettiin elokuussa 1969 poistolistalle. == Irlannin laivasto == Irlannin hallitus osti marraskuussa 1970 aluksen, joka luovutettiin 23. helmikuuta 1971 Irlannin laivastolle siinä kunnossa kuin oli Gibraltarilla. Alus nimettiin LÉ Banbaksi, minkä jälkeen se varustettiin Irlantiin siirtoa varten. Alus lähti 20. maaliskuuta sisaraluksen LÉ Folan kanssa Välimereltä kohti Cobhia, mutta ne joutuivat hakeutumaan myrskyltä suojaan Lissaboniin. Alukset saapuivat lopulta 29. maaliskuuta Irlantiin. Alus osallistui maaliskuussa 1973 sisaralustensa LÉ Grainne ja Fola kanssa aselaiva Claudian pidättämiseen Waterfordin edustalla. Seuraavana vuonna alus oli mukana laivaston ja ilmavoimien yhteisharjoituksessa.Hoole, Rob s. 149 Se myytiin 1987 romutettavaksi Espanjaan. ==Lähteet == * * * * * === Viitteet === Luokka:Irlannin laivaston Ton-luokan miinanraivaajat
Massimo Giustetti

Massimo Giustetti (28. helmikuuta 1926 – 4. joulukuuta 2012) oli italialainen roomalaiskatolinen piispa. Hänet vihittiin papiksi Pinerolon hiippakuntaan 29. kesäkuuta 1950 ja nimitettiin Pinerolon apostoliseksi hallitsijaksi sekä Celenen titulaaripiispaksi 1. heinäkuuta 1972. Piispaksi vihkiminen seurasi 27. elokuuta. Pääkonsekraattorina toimi Michele Pellegrino, jota avustivat Albino Mensa ja Santo Bartolomeo Quadri.Catholic-Hierarchy.org: Bishop Massimo Giustetti Giustetti sai 21. maaliskuuta 1974 nimityksen Pinerolon piispaksi, 17. joulukuuta 1975 Mondovin ja 3. joulukuuta 1986 Biellan piispaksi. Hän jäi eläkkeelle 13. heinäkuuta 2001. == Lähteet == Luokka:Italialaiset piispat Luokka:Katoliset piispat Luokka:Vuonna 1926 syntyneet Luokka:Vuonna 2012 kuolleet
Kunto (nimi)

Kunto on suomalainen miehen etunimi. Se voi olla muunnos Gunnarista, Kurtista tai Konradista, mutta nimi voi myös olla johdettu suomen kielen kunto- substantiivista.Pentti Lempiäinen: Suuri etunimikirja (ISBN 951-0-23323-4) Kunto on ollut nimenä alle 257:llä suomalaisella.Nimipalvelu Kunto tunnetaan myös sukunimenä; se on ollut tässä ominaisuudessa käytössä Suomessa 78:lla henkilöllä. Tähän lukuun ei ole laskettu niitä henkilöitä, jotka ovat kuolleet aiemmin kuin vuosina 1964–1968. == Tunnettuja Kunto-nimisiä == * Kunto Karapää, alk. Gunnar August Wallin (1913–1963) * Kunto Karmo, alk. Gunnar Mikael Dahl (1895–1978), jääkärieverstiluutnantti * Kunto Ojansivu (1959–2023), näyttelijä ja näytelmäkirjailija == Kuvitteellisia Kunto-nimisiä == * Kunto, rakennusmies nukkeanimaatiosarjassa Into ja Kunto == Lähteet == Luokka:Etunimet Luokka:Sukunimet
Yhdystie 1933

on kilometrin pituinen tie, joka kulkee Mynämäen keskustasta saman kunnan alueella olevaan Tursunperään. 1933 Luokka:Mynämäen liikenne
Kuuno

Kuuno tai Kuno on Konradista johdettu etunimi, josta Keski-Euroopassa käytetään muotoa Kunibert. Suomen ortodoksisessa kalenterissa Kuuno on liitetty nimeen Konon. Suomessa Kuuno on vuoden 2019 loppuun mennessä annettu nimeksi alle 76 ja Kuno 118 miehelle. == Tunnettuja Kuunoja == * Kuuno Honkonen (1922–1985), suomalainen korkeushyppääjä ja SKDL:n kansanedustaja * Kuuno Sevander (1898–1989), Neuvostoliitossa toiminut suomalaissyntyinen näyttelijä, laulaja ja teatteriohjaaja * Kuuno A. Talvioja (1865–1933), suomalainen kirjallisuustieteilijä == Tunnettuja Kunoja == * Kuno Becker (s. 1978), meksikolainen näyttelijä * Kuno Fischer (1824–1907), saksalainen filosofi, uuskantilaisuuden perustaja * Kuno Klemm (1888–1945), saksalainen kenraalimajuri * Kuno Nevakari (1913–1984), suomalainen hammaslääketieteen professori * Kuno Nyman (1887–1982), suomalainen pankinjohtaja ja kansanedustaja (RKP) * Kuno Pajula (1924–2012), virolainen luterilainen arkkipiispa == Fiktiivisiä Kuunoja == * Kuuno Kaakkuri, Disney-hahmo * Kuuno, henkilö romaanissa Simpauttaja == Lähteet == Luokka:Etunimet
Enrique Baliño

Enrique Baliño Pavón (20. kesäkuuta 1928 Montevideo – 14. lokakuuta 2018) oli uruguaylainen koripalloilija ja olympiamitalisti. Baliño osallistui Uruguayn kokoonpanossa vuoden 1952 kesäolympialaisiin Helsingissä, mistä maa voitti pronssia. Baliño pelasi kaikissa kahdeksassa ottelussa ja teki parhaimmillaan 20 pistettä Bulgariaa vastaan. Uruguay hävisi välieränsä Neuvostoliitolle neljällä pisteellä mutta voitti pronssiottelussa naapurimaansa Argentiinan.Olympics at Sports-Reference.com Baliño kuului Uruguayn joukkueeseen myös Brasilian MM-kilpailuissa 1954, missä joukkue sijoittui kuudenneksi. Vuosina 1949 ja 1953 hän voitti maajoukkueessa Etelä-Amerikan mestaruuden. Baliño kuoli 90-vuotiaana 14. lokakuuta 2018.https://www.ovaciondigital.com.uy/basquetbol/fallecio-medallista- olimpico-enrique-balino.html == Lähteet == * Enrique Baliño Bio, Stats, and Results Olympics at Sports-Reference.com === Viitteet === == Aiheesta muualla == * Profiili FIBA Archive Luokka:Uruguaylaiset koripalloilijat Luokka:Uruguaylaiset olympiamitalistit Luokka:Vuonna 1928 syntyneet Luokka:Vuonna 2018 kuolleet
Chase Tower (Indianapolis)

Chase Tower tai Bank One Tower on pilvenpiirtäjä Indianapolisin kaupungissa Indianan osavaltiossa Yhdysvalloissa. Rakennus tunnettiin aikaisemmin nimellä American Fletcher Tower. Sitä alettiin rakentaa vuonna 1988, ja se valmistui vuonna 1990. Rakennus on 250 metriä korkea, ja siinä on 48 kerrosta ja 27 hissiä. Rakennuksen suunnitteli arkkitehti yhtiö KlingStubbins. Chase Tower on Indianapolisin kaupungin korkein rakennus. == Aiheesta muualla == Luokka:Yhdysvaltain pilvenpiirtäjät Luokka:Indianapolisin rakennukset ja rakennelmat
Tietoteoria (kirja)

Tietoteoria on Markus Lammenrannan vuonna 1993 ilmestynyt tieto-opin oppikirja. Teoksen on kustantanut Gaudeamus. == Lähteet == == Aiheesta muualla == * S. Albert Kivinen: Lammenrannan lukuyhdistykset. Helsingin sanomat 5.1.1994. Luokka:Suomalaiset filosofian tietokirjat Luokka:Vuoden 1993 kirjat
Verve (yritys)

Verve, virallisesti Coronaria Verve, on suomalainen yritys, joka tarjoaa erilaisia moniammatillisia kuntoutuspalveluita, työurapalveluita ja terapiaa. Liikenne- ja tapaturmavakuutuskuntoutuksessa se tarjoaa sekä vakuuttajille että vakuutetuille toimintakykykuntoutuksen ohjaus- ja arviointipalveluita. Yrityksen kaupparekisterissä oleva nimi on KK-Verve Oy. Se on perustettu vuonna 1965. Helmikuussa 2021 Psykoterapiakeskus Vastaamon liiketoiminta myytiin Vervelle. Kauppa vaatii konkurssipesän pesänhoitajan ja velkojien hyväksynnän. == Palvelut == * Ammatillinen kuntoutus ja työurapalvelut * Palvelut työnantajille (työkykyjohtamisen tuki, yksilö- ja esimiesvalmennus, liiketoiminnan uudistaminen, työyhteisöjen konsultointi) * Sairausryhmäkohtaiset kuntoutus- ja sopeutumisvalmennuskurssit * Palvelut nuorille: ohjausta ja tukea kouluttautumiseen, ammatinvalintaan ja työelämään * Vaativa lääkinnällinen kuntoutus ja terapiapalvelut == Toimipaikat == Vervellä on lääkinnällisen kuntoutuksen yksiköt Lahdessa ja Oulussa, ja työura- ja ammatillisen kuntoutuksen paikkoja useilla paikkakunnilla.Toimipaikat, verve.fi, viitattu 13.9.2019 * Espoo * Helsinki * Hämeenlinna * Joensuu * Jyväskylä * Järvenpää * Kouvola * Kuopio * Lahti * Lappeenranta * Mikkeli * Oulu (Isokatu ja Uusikatu) * Pori * Seinäjoki * Tampere * Turku * Vantaa * Äänekoski == Lähteet == Luokka:Suomalaiset terveydenhoitoalan yritykset Luokka:Kankaanpää
Samuel Cohen

Salomon Cohen -nimisiä henkilöitä ovat olleet: * Salomon Cohen, Sammy Cahn (1913–1993), yhdysvaltalainen sanoittaja * Salomon Jacob Cohen (1772–1845), puolanjuutalainen kirjailija * Samuel (Shmuel) Cohen (1870–1940), moldovalaissyntyinen palestiinanjuutalainen säveltäjä, Israelin kansallislaulun Hatikvan sovittaja * Samuel T. Cohen (1921–2010), yhdysvaltalainen fyysikko, neutronipommin keksijä.
Jorge Carlos Fonseca

Jorge Carlos Fonseca (s. 1950) on kapverdeläinen poliitikko, joka edustaa puoluetta "Demokratialiike" (MPD). Vuoden 2011 presidentinvaalien ensimmäisellä kierroksella hän sai 37,4 % äänistä kun vastaehdokas, PAICV- puolueen Manuel Inocêncio Sousa sai 32,8 %.Background Note: Cape Verde US Department of State Hänet valittiin maansa presidentiksi toisella kierroksella. == Lähteet == == Aiheesta muualla == Luokka:Kap Verden presidentit Luokka:Vuonna 1950 syntyneet Luokka:Elävät henkilöt
António Mascarenhas Monteiro

António Mascarenhas Monteiro (16. helmikuuta 1944 – 16. syyskuuta 2016 Praia) oli kapverdeläinen poliitikko, joka edusti Demokratialiike-puoluetta (MPD). Kun maassa järjestettiin ensimmäiset monipuoluevaalit vuonna 1991, entisten oppositioryhmien yhteenliittymä MPD sai enemmistön parlamentissa ja Mascarenhas Monteiro valittiin presidentiksi. Vuonna 1996 hänet valittiin toiselle kaudelle.Background Note: Cape Verde US Department of State == Lähteet == Luokka:Kap Verden presidentit Luokka:Vuonna 1944 syntyneet Luokka:Vuonna 2016 kuolleet
Guido Plante

Guido Plante PME (15. elokuuta 1936 Montréal – 24. toukokuuta 2015) oli kanadalaissyntyinen roomalaiskatolinen piispa. Hänet vihittiin papiksi 24. joulukuuta 1961 ja nimitettiin Cholutecan hiippakunnan koadjuuttoripiispaksi Hondurasiin 14. joulukuuta 2004. Piispaksi vihkiminen seurasi 2. helmikuuta 2005. Pääkonsekraattorina toimi Óscar Andrés Rodríguez Maradiaga, jota avustivat Jean-Claude Turcotte ja Raúl Corriveau.Catholic-Hierarchy.org: Bishop Guido Plante, P.M.E. 17\. joulukuuta 2005 Plantesta tuli Cholutecan piispa. Hän jäi eläkkeelle 13. heinäkuuta 2012. == Lähteet == Luokka:Kanadalaiset papit Luokka:Katoliset piispat Luokka:Vuonna 1936 syntyneet Luokka:Vuonna 2015 kuolleet
Virta vierii, ranta pysyy...

”Virta vierii, ranta pysyy...” on ensimmäinen Suomessa julkaistu suomalais- ugrilaisten kansojen kansanlauluja sisältävä laulukirja. Kirjassa on yhteensä 131 kansan- tai perinnelaulua kahdeltatoista suomensukuiselta kansalta, niiden nuotinnokset ja alkuperäissanat sekä suomennokset. Kirjassa mukana edustettuina ovat mansit, hantit, unkarilaiset, udmurtit, komit, marit, mordvalaiset, saamelaiset, virolaiset, suomalaiset ja karjalaiset yhteisenä osionaan, liiviläiset sekä inkeroiset. Kirjan alussa on Johanna Laakson kirjoittama esipuhe, joka sisältää lyhyen esittelyn suomalais-ugrilaisuudesta sekä kyseisistä kansoista. Kirjan Saatteeksi-osiossa eritellään kirjan toimitustyötä sekä kerrotaan, että kirja julkaistaan Jyväskylässä pidettävän kahdeksannen kansainvälisen suomalais-ugrilaisen kongressin kunniaksi. == Lähteet == Luokka:Kirjat musiikista Luokka:Vuoden 1995 kirjat Luokka:Suomalaiset tietokirjat
Kesyhanhi

thumb|Twente-maatiaishanhi Kesyhanhi tarkoittaa ihmisen kotieläimikseen kesyttämiä hanhia. Useimmat kesyhanhet polveutuvat eurooppalaisesta merihanhesta (Anser anser), osa puolestaan aasialaisesta joutsenhanhesta (Anser cygnoides). Hanhia on pidetty kotieläiminä jo 4 000 vuotta sitten Egyptissä. Hanhia jalostettaessa on valittu mahdollisimman suuria yksilöitä, niinpä kesyhanhi voi painaa jopa kymmenen kilogrammaa, kun taas sen kantamuoto merihanhi painaa vain noin neljä kiloa. Ero näkyy hanhien ruumiinrakenteessa: siinä missä villihanhien takapää on vaakasuora ja ohut, kesyhanhien takapäähän kertyy runsaasti rasvaa ja ne ovat tukevia ja joutuvat liikkumaan pystymmässä asennossa. Takapainoisuus myös estää kesyjä hanhia lentämästä. Hanhia on pidetty aikojen kuluessa kotieläimenä lihan, munien ja höyhenten vuoksi. Lisäksi hanhenmaksaa valmistetaan ruoaksi. Hanhenmaksan tuotantomenetelmiä pidetään kuitenkin eettisesti julmina, sillä osaa hanhista pakkoruokitaan ennen teurastusta, jotta maksa kasvaisi suuremmaksi. ==Aiheesta muualla== Luokka:Hanhet Luokka:Siipikarja
Martti Lipponen

Martti Lipponen (s. 1952) on entinen Vantaan keskushallinnon apulaiskaupunginjohtaja. Lipponen toimi va. kaupunginjohtajana ennen Jukka Peltomäen valintaa maalis-toukokuussa 2011, sekä ennen kuin Juhani Paajanen valittiin kaupunginjohtajaksi vuonna 2002. Koulutukseltaan hän on kauppatieteiden maisteri. Hänen on poliittiselta taustaltaan kokoomuslainen. Ennen tuloa Vantaan apulaiskaupunginjohtajaksi 1999 Martti Lipponen työskenteli johtajana SKOP-pankissa ja Mancon Oy:ssä Kuntalehti.fi ==Lähteet== Luokka:Suomalaiset juristit Luokka:Vuonna 1952 syntyneet Luokka:Elävät henkilöt Luokka:Vantaan kaupunginjohtajat Luokka:Kansallisen Kokoomuksen poliitikot
Me Wokkivihannekset

Me Wokkivihannekset on vuonna 2008 perustettu suomalainen ramopunk-punkrock- yhtye, joka laulaa suomeksi. Yhtyeen jäsenet ovat kotoisin Ilmajoelta, Etelä- Pohjanmaalta. == Taustaa == Me Wokkivihannekset on perustettu Ilmajoella vuonna 2008. Yhtyeen tarkoituksena oli soittaa yhdessä yksinkertaista punkrockia The Ramonesin hengessä. Yhtye osallistui paikallisiin bändi- iltoihin ja bändikilpailuun. Yhtye sai omat alasivunsa Mika Vesterisen ramopunk-sivustolle alkuvuodesta 2009http://ramopunk.com/band/wokvih/index.htm . Yhtyeen ensimmäinen esiintyminen ramopunk-väelle tapahtui Haukivuorella vuonna 2009 järjestetyllä Ramopunk- piknikillähttp://ramopunk.com/keikat/2009/piknik09/index.htm . Yhtye on esiintynyt esikuviensa seurassa Tavastia-klubilla maaliskuussa 2011.http://www.tavastiaklubi.fi/tapahtuma/19405 Muita esiintyjiä olivat Himanes, Rehtorit, Pojat, Luonteri Surf ja Ne Luumäet. Yhtye esiintyi Tavastia-klubilla uudelleen 11. marraskuuta 2011 Jari Marjalan kirjanjulkaisun yhteydessä mukanaan Vandaalit ja Ne Luumäethttp://www.tavastia.fi/tapahtuma/22880. Me Wokkivihannekset osallistuivat Ramoviisut-kilpailuun vuonna 2010 ja voittivat sen kappaleellaan ”Inno No Senomar”,http://ramopunk.com/keikat/2010/1005Rviisut/rviisut10.htm#Ramoviisut%202010%20-%20tulokset joka on julkaistu Sä & Mä -EP:llä vuonna 2011. Yhtyeellä on oma lukunsa Jari Marjalan syksyllä 2011 ilmestyneessä kirjassa, joka keskittyy ramopunk-ilmiöön Suomessa. Yhtyeen esikuvia ovat muun muassa The Ramones, Misfits, Ne Luumäet, Himanes, Häiriköt, Pojat, Iskuryhmä, Blink-182, Green Day, Eppu Normaali, The Knob ja The Tarjas. == Kokoonpano == * Otto: kitara ja laulu * Ville: bassokitara * Eetu: kitara * Lauri: rummut == Diskografia == * Ulos mun teeveestä (demo CD-EP, 2009)http://piparnakkeli.lammaszine.fi/2011/06/07/me- wokkivihannekset-ulos-mun-teeveest/ * Sä & Mä (CD, 7" EP, 2011), julkaisijana toimi Killer Records Finlandhttp://desibeli.net/juttu/2342http://www.killerrecordsfinland.com/wokit_sajama.html * Me Wokkivihannekset (CD, LP, 2012), julkaisijana toimi Killer Records Finlandhttp://killerrecordsfinland.com/store/product.php?id_product=265 == Lähteet == == Aiheesta muualla == * * Viralliset sivut * Me Wokkivihannekset@Facebook * Me Wokkivihannekset M!kan Ramopunk-sivuilla Luokka:Suomalaiset punkyhtyeet
Kanankirppu

Kanankirppu eli lintukirppu (Ceratophyllus gallinae) on pienikokoinen lintujen ulkoloinen, joka voi siirtyä myös ihmiseen. Kanakirput ovat 1–3 mm pitkiä, eikä niillä ole siipiä. Aikuiset elävät linnun höyhenten välissä ja syövät isäntäeläimen verta. Toukat kasvavat linnunpesissä, missä emot ruokkivat niitä veriulosteilla. Kanoihin liittyvästä tieteellisestä ja suomalaisesta nimestään huolimatta se loisii monissa muissakin lintulajeissa, Euroopassa etenkin kolopesijöissä kuten tali- ja sinitiaisissa.The common hen flea Linnun tai linnunpesän ulkopuolella kirput eivät elä kovin pitkään, ja ne lisääntyvät vain linnunpesissä.http://www.the-piedpiper.co.uk/th5d.htm Kun lintu lähtee pesästä, kirput jäävät sinne kotelovaiheeseen, ja kuoriutuvat seuraavana kesänä, kun lintu palaa samaan pesään. Kanaloissa pesät ovat jatkuvasti käytössä, joten kirput voivat lisääntyä ympäri vuoden.Lintukirppu Rentokil Kirpun puremat aiheuttavat ihmisessä punaisia paukamia, jotka voivat kestää viikon ajan.Juhani Itämies ja Ritva Nissi: Laboranttirouvan ikävät vaivat Lääketieteellinen Aikakauskirja Duodecim 2007 Näppyjä tulee niille ihmisille, jotka ovat kirpuille allergisia. Yhden herkistymisen jälkeen näppylöitä tulee myös seuraavana kesänä.Lintukirput Ihotauti (myös kuva näppylöistä) == Lähteet == == Aiheesta muualla == *UniProt, Taxonomy: Ceratophyllus gallinae Luokka:Kirput
Oleksandr Saljuk

Oleksandr Oleksandrovytš Saljuk (; s. 16. heinäkuuta 1978 Kiova), kansainvälisesti Oleksandr Saliuk Jr., on ukrainalainen ralliautoilija. Saljuk voitti Ukrainan kansallisen rallisarjan mestaruuden vuosina 2006, 2007, 2009 ja 2010. Vuonna 2010 Saljuk debytoi rallin MM-sarjassa Turkin rallissa, jossa hän keskeytti. Vuonna 2011 Saljuk kilpaili PWRC-luokassa Mitsubishi Lancerilla. Hän ajoi ensimmäiset MM-pisteensä Australian rallissa sijoittumalla kahdeksanneksi, saavuttaen neljä pistettä. == Rallin MM-sarjan tulokset == (Tulosselitteet) Kausi Talli Auto 1 2 3 4 5 6 7 8 9 10 11 12 13 Pisteet Sijoitus 2010 Mentos Ascania Racing Mitsubishi Lancer Evo IX SWE MEX JOR TUR Kesk. NZL POR BUL FIN GER JPN FRA ESP GBR 0 NC 2011 Mentos Ascania Racing Mitsubishi Lancer Evo IX SWE 32 MEX POR 20 JOR ITA ARG GRE FIN Kesk. GER AUS 8 FRA ESP 30 GBR 25 4 24. ==Lähteet== Luokka:Ukrainalaiset ralliautoilijat Luokka:Vuonna 1978 syntyneet Luokka:Elävät henkilöt
LÉ Fola

LÉ Fola (viirinumero CM12) oli Irlannin laivaston ulkovartiolaiva, joka oli valmistunut Britannian kuninkaallisen laivaston Ton-luokan miinanraivaajana HMS Blaxton. == Valmistus == Alus tilattiin Woolstonista john I. Thornycroft and Companyltä, missä köli laskettiin 17. kesäkuuta 1954. Alus laskettiin vesille 21. kesäkuuta 1955 nimellä HMS Blaxton ja valmistui 24. huhtikuuta 1956. Alus otettiin palvelukseen Britannian kuninkaallisessa laivastossa 23. toukokuuta 1956.Down 2021 s. 18 == Palvelus == Palvelukseen otettaessa alus määrättiin Harwichin laivastotukikohtaan 105. raivaajalaivueeseen, johon se liittyi 26. toukokuuta. Alus lähti 25. elokuuta laivueen mukana Maltalle, jonne se saapui 2. syyskuuta. Alus oli itäisellä Välimerellä 31. lokakuuta - 14. marraskuuta, jona aikana se osallistui operaatio Musketeeriin. Alus osallistui 8. joulukuuta alkaen tammikuun puoliväliin 1957 Kyproksen rannikkoalueiden valvontaan. Alus lähti 31. tammikuuta Portsmouthiin, jonne se saapui 10. helmikuuta. Alus poistettiin 11. helmikuuta palveluksesta siirrettäessä telakalle, missä sen propulsiojärjestelmä piti päivittää. Työ jäi kuitenkin kesken ja alus sijoitettiin 1958 Hythen reserviin, missä se oli vuoteen 1964. Alus hinattiin huhtikuussa 1966 Singaporeen, missä se sijoitettiin reserviin. Se hinattiin huhtikuussa 1967 Gibraltarille, missä se oli edelleen reservissä. Gibraltarilla ollut alus myytiin helmikuussa 1971 Irlannin laivastolle, joka otti aluksen palvelukseen 23. helmikuuta 1971 ensimmäisenä päällikkönään J. Deasy. Se nimettiin legendaarisen Tuatha Dé Danannin kuningattaren Folan mukaan.MacGinty, Tom s. 255 Alus lähti 20. maaliskuuta sisaraluksen LÉ Banban kanssa Välimereltä kohti Irlantia, mutta ne joutuivat hakeutumaan myrskyltä suojaan Lissaboniin. Alukset saapuivat lopulta 29. maaliskuuta Irlantiin. Se myytiin romutettavaksi Espanjaan 1987. ==Lähteet == * * * * === Viitteet === Luokka:Irlannin laivaston Ton-luokan miinanraivaajat Luokka:Thornycroftin valmistamat alukset
Makkarakalat

Makkarakalat (Badidae) on labyrinttikaloihin kuuluva kalaheimo. Heimon lajeja tavataan Kaakkois-Aasian makeista vesistä. ==Taksonomia== Makkarakaloihin luetaan nykyisin kuuluvaksi 15 lajia kahdessa suvussa. Lajeja ovat muun muassa makkarakala (Badis badis) ja tulimakkarakala (Dario dario). Aikaisemmin makkarakalalajien katsottiin olevan osa lehväkalojen heimoa (Nandidae), josta se erotettiin omaksi heimokseen vuonna 1968. Suku Dario siirrettiin tähän heimoon vuonna 2002. Eräät kalatieteilijät, muun muassa Joseph S. Nelson, luokittelevat makkarakalat edelleen osaksi lehväkaloja alaheimona Badinae. ==Anatomia== Makkarakalat ovat ulkonäöltään pitkulaisia kaloja. Ne ovat varsin pienikokoisia, noin 2,0-8 cm pitkiä. Makkarakalat ovat värikkäitä ja pystyvät myös vaihtamaan väriään suhteellisen nopeasti. Makkarakaloilla ei ole lainkaan hampaita, vaan niiden tilalla on erityinen luu. Makkarakalalajien poikasilla on erityinen tarttumaelin ja munat ovat tuppimaisessa suojuksessa, joka on kuitumaista erittäin tarttuvaa ainetta. ==Levinneisyys== Makkarakaloja tavataan hitaahkosti virtaavista puroista ja pienistä lammista. Ne ovat yleisiä Nepalissa, Intiassa ja Bangladeshissa Ganges-, Brahmaputra- ja Mahanadijokien valuma-alueilla ja Dario-suvun lajit elävät Iravadijoessa Myanmarissa ja Kiinassa. Kalojen ravintoa ovat pienet selkärangattomat eläimet. Eräitä lajeja, kuten makkarakalaa ja tulimakkarakalaa, pidetään myös akvaariokaloina. ==Lähteet== Luokka:Labyrinttikalat
Äidittömät

Äidittömät on Jack Witikan ohjaama suomalainen elokuva vuodelta 1958. Se perustuu Walentin Chorellin menestysnäytelmään De moderlösa, joka liittyy 1950-luvun absurdin näytelmän aaltoon.Päivän elokuvia. Tv-maailma 38/2011, s. 21. Witikka ohjasi ensin näytelmän teatterissa, ja samoja näyttelijöitä käyttäen hän teki elokuvankinPajukallio, Arto: Elokuvat. Helsingin Sanomat 28.9.2011, s. D 7.. == Juoni == Äiti on kyllästynyt olemaan pelkkä perheensä palvelija ja lavastaa katoamisensa. Professori-isä ja hänen poikansa syventyvät muinaisintialaisen rakkausrunouteen niin, että äidin katoaminen jää heiltä havaitsematta. Äiti palaa yksityisetsiväksi naamioituneena tutkimaan omaa katoamistaan, eikä sen paremmin isä kuin poikakaan tunnista häntä. ==Näyttelijät== ==Arviot== Aikalaisarvioissa moitittiin elokuvan teatterimaisuutta. Paula Talaskivi kirjoitti: ”Witikka on siirtänyt filminauhalle näytelmäesityksen suunnilleen sellaisenaan.” Sitä kuitenkin pidettiin kiinnostavana kokeiluna. Ansa Ikosen näyttelijäntyö pääsee kriitikon mukaan edukseen verrattuna teatterissa nähtyyn, jossa hän jäi alakynteen.. Viitattu 2.4.2013. Myöhemmin televisioesityksen yhteydessä on saanut kiitosta erityisesti Heikki Savolaisen roolisuoritus.AL: Päivän elokuvia, Tv-maailma, 13–14/2013 s. 29. TV-Maailman Henri Waltter Rehnströmin mukaan Maikki Länsiön roolityö ylinäyteltynä kotiapulaisena on taitavaa. Elokuvan kohtauksiin sisältyy hänen mukaansa ovelan eroottisia piilomerkityksiä.HWR: Äidittömät. Päivän elokuvia, Tv-maailma 35/2013, s. 12. ==Lähteet== Luokka:Vuoden 1958 suomalaiset elokuvat Luokka:Suomalaiset komediaelokuvat Luokka:Suomalaiset näytelmiin perustuvat elokuvat Luokka:Suomalaiset mustavalkoelokuvat Luokka:Jack Witikan ohjaamat elokuvat
Martin I

Martin I (1356 Girona – 31. toukokuuta 1410 Barcelona)Martin Encyclopædia Britannica Online. Viitattu 10.10.2023. oli Aragonian kuningas vuosina 1395–1410 veljensä Jaakko I:n jälkeen.O´Callaghan, s. 682 Martin toimi isänsä Pietari IV:n sijaishallitsijana Sisiliassa,O´Callaghan, s. 529 jolloin hän tosiasiallisesti käytti Sisilian kuninkaan arvonimeä. Sisilian aateliset vastustivat Martinia, eikä hän kyennyt saamaan saarta hallintaansa.O´Callaghan, s. 535 Martin palasi Aragoniaan saatuaan Aragonian kruunun ja luovutti Sisilian pojalleen Martin nuoremmalle. Näin sisialaisille tunnustettiin autonomia, mikä käytännössä tarkoitti itsenäisyyttä ja Aragonian kanssa tehdyn valtioliiton purkautumista.O´Callaghan, s. 530 Myös Aragonian puolella Martin kohtasi vastustusta. Martinin matkatessa Sisiliasta mantereelle Foix’n kreivi Mathieu kieltäytyi hyväksymästä Pietari IV:n testamenttia ja julistautui kruununtavoittelijaksi. Vaatimuksia tehostaakseen hän aloitti raivoisan kapinan, mutta joutui kuitenkin pian palaamaan omille tiluksilleen. Matkansa aikana kesällä 1397 Martin vieraili Avignonissa vastapaavi Benedictus XIII:n luona ja lupasi tälle täyden tukensa.O´Callaghan, s. 539. Vuonna 1394 vastapaavi Klementius VII oli kuollut ja skisma jatkui, kun Avignoniin kokoontuneet kardinaalit valitsivat paaviksi aragonialaisen Pedro de Lunan, joka otti nimekseen Benedictus XIII. Paavi kuului samaan aatelissukuun kuin kuningas Martinin vaimo Maria de Luna. Kun Ranska sanoutui irti kuuliaisuudesta vastapaaville ja lähetti joukkoja Avignoniin, Martin vastasi lähettämällä laivastonsa Benedictuksen avuksi ja kirkollinen hajaannus jatkui.O´Callaghan, s. 540 Martin nuorempi sai Sisilian rauhoitettua, mutta hän kuoli heinäkuussa 1409. Tämä aiheutti kiivaan taistelun tulevasta vallanperimyksestä, sillä Martin vanhemmalla ei ollut muita laillisia perillisiä ja pian kävi ilmi, ettei Aragonian ylhäisö hyväksyisi kruunun antamista aviottomalle pojalle. Uuden perillisen syntymän toivossa kuningas avioitui vuoden 1409 syyskuussa Margarita de Pradesin kanssa. Myös vastapaavi Benedictus XIII otti voimakkaasti kantaa kruununperimykseen saadakseen itselleen mieluisan ehdokkaan kuninkaaksi.O´Callaghan, s. 542 Martin I:n kuollessa 31. toukokuuta 1410 hänelle ei kuitenkaan ollut syntynyt perillistä, eikä hän myöskään ollut tehnyt selkeää päätöstä monien mahdollisten perijäehdokkaiden väliltä. Kahden vuoden riitelyn ja taistelun jälkeen yhdeksänmiehinen komitea valitsi 28. kesäkuuta 1412 kuninkaaksi Martinin langon Fernando de Antequeran,O´Callaghan, s. 544 joka tuli hallitsemaan nimellä Ferdinand I vuosina 1412–1416.O´Callaghan, s. 545 ==Lähteet== * ===Viitteet=== Luokka:Aragonian hallitsijat Luokka:Vuonna 1356 syntyneet Luokka:Vuonna 1410 kuolleet
Finn

Finn voi tarkoittaa seuraavia: * Finn, joki Irlannissa * M/S Finn, vuonna 1973 rakennettu suomalainen rahtilaiva * Finn, miehen etunimi * Finn, sukunimenä muun muassa seuraavilla henkilöillä: ** Camila Finn (s. 1991), brasilialainen malli ** Charlie Finn (s. 1981), yhdysvaltalainen näyttelijä ** Jerry Finn (1969–2008), yhdysvaltalainen musiikkituottaja ** John William Finn (1909–2010), yhdysvaltalainen luutnantti ja sotasankari ** Mindy Finn (s. 1981), yhdysvaltalainen digitaalisen strategian konsultti ja varapresidenttiehdokas ** Neil Finn (s. 1958), uusiseelantilainen laulaja- lauluntekijä ja Crowded House-yhtyeen perustaja ** Nikolaus Finn, suomalaisen sosialistin Axel Niklas Herlinin (1838–1906) salanimi ** Simon Finn (s. 1951), englantilainen folkmuusikko * Finn, kuvitteellisia henkilöitä: ** Finn mac Cumhaill, irlantilaisen mytologian hahmo ** Huckleberry Finn, Mark Twainin romaanien henkilö ** Finn, elokuvassa Star Wars: The Force Awakens
Ferdinand I (Aragonia)

Ferdinand I (27. marraskuuta 1380 Medina del Campo – 2. huhtikuuta 1416 Igualada) oli Aragonian kuningas vuosina 1412–1416 lankonsa Martin I:n kuoltua ilman laillista perillistä.O´Callaghan, s. 682 Hän oli Kastilian kuninkaan Henrik III:n (1390–1410) veli ja tämän kuoltua alaikäisen Juhana II:n sijaishallitsijaO´Callaghan, s. 681 yhdessä pojan äidin Lancasterin Catalinan kanssa.O´Callaghan, s. 550 Ferdinandin tie kuninkaaksi ei ollut yksiselitteinen, sillä vuonna 1410 kuollut Martin I ei ollut nimennyt seuraajaansa. Tämä aiheutti riitelyä ja sotimista kahden vuoden ajan, kunnes vallanperimystä pohtinut komitea asettui vuonna 1412 Ferdinandin kannalle.O´Callaghan, s. 544 Urgelin kreivi Jaume ei kuitenkaan hyväksynyt päätöstä, vaan nousi kapinaan keväällä 1413. Saamatta tukea liittolaisiltaan hän joutui vetäytymään Balaguerin linnaan ja antautumaan muutaman kuukauden piirityksen jälkeen. Ferdinand kohteli kapinallista hyväntahtoisesti, eikä riistänyt hänen henkeään, vaan vangitsi kreivin ja takavarikoi tämän omaisuuden.O´Callaghan, s. 545 Paavin ja vastapaavin taistelussa Ferdinand asettui lopulta Benedictus XIII:ta vastaan tammikuussa 1416.O´Callaghan, s. 551 Hän oli Benedictuksen viimeinen merkittävä tukija, mutta ei ennättänyt nähdä kirkollisen hajaannuksen ratkaisua, sillä hän kuoli 2. huhtikuuta 1416 vain neljä vuotta hallittuaan.O´Callaghan, s. 546 Ferdinand I:n kuoltua tuli Aragonian kuninkaaksi hänen poikansa Alfonso V (1416–1458), jonka aikana hallitusvastuu siirtyi vastapaavi Benediktus XIII:n veljenpojanpojan Alvaro de Lunan käsiin.O´Callaghan, s. 553 ==Lähteet== * ===Viitteet=== == Aiheesta muualla == Luokka:Aragonian hallitsijat Luokka:Kastilian kuninkaalliset Luokka:Vuonna 1380 syntyneet Luokka:Vuonna 1416 kuolleet
Väinö Olkkonen

Väinö Arvi Olkkonen (15. maaliskuuta 1909 Viipurin pitäjä – 7. maaliskuuta 1965 Jyväskylä) oli suomalainen kirjailija ja suomentaja. == Teoksia == * Matkatavaravaras : kevytmielinen kertomus kiltin lehtorin kesäisistä kommelluksista. Gummerus 1947 == Suomennoksia == * Dezső Kosztolányi : Nero, verinen runoilija : romaani ; unkarin kielestä suom. Väinö Olkkonen. Gummerus 1944 (alkuteos Nero, a véres költö) * Ingrid Hesslander : Elämäkö helppoa? : romaani. Gummerus 1945 (alkuteos Kvinnorna har det inte lätt) * John Brett Robey : He tuomitsevat hänet : romaani. Gummerus 1946 (alkuteos The Innovator) * Maurice Chevalier : Tieni ja lauluni : taiteilijan muistelmia. Gummerus 1947 (alkuteos Ma route et mes chansons) * H. R. Langdale : Kadonnut kultakimpale ; kuv. George Avison ; suom. Väinö Olkkonen. Gummerus 1950 (alkuteos Hank of Lost Nugget Creek) * Peter Cheyney : Kuoleman huvipursi : jännitysromaani. Salamasarja 33. Gummerus 1957 * Shelley Smith : Mies joka katosi : jännitysromaani. Gummerus 1964 (alkuteos The ballad of the running man) == Lähteet == * Luokka:Suomalaiset kirjailijat Luokka:Suomentajat Luokka:Vuonna 1909 syntyneet Luokka:Vuonna 1965 kuolleet
NAL Palvelut

NAL Palvelut Oy on nuorten asumisen asiantuntijärjestöjen omistama yhtiö, joka tuottaa ja myy asumisen sisältöpalveluja, erityisesti tuettua asumista Helsingissä, Espoossa sekä muualla eteläisessä Suomessa. NAL Palveluiden tarjoama tuetun asumisen palvelu on tarkoitettu 16-25-vuotiaille, itsenäistymisessä ja itsenäisen asumisen aloittamisessa tukea tarvitseville nuorille ja nuorille aikuisille. Palvelu koostuu arviointijaksosta sekä kolmesta eri vahvuisesta tukipaketista, joista räätälöidään asiakkaan tarpeita vastaava palvelukokonaisuus. Palvelu tuotetaan lähtökohtaisesti asiakkaan kotiin. Tarvittaessa asiakkaalle järjestetään vuokra-asunto esimerkiksi NAL- nuorisoasunnoista. Vuonna 2009 perustetusta NAL Palveluista valtaosan omistaa Nuorisoasuntoliitto ry. ==Lähteet== * http://www.nalpalvelut.fi Luokka:Suomalaiset kiinteistöpalveluyritykset
YORP-ilmiö

YORP-ilmiö eli Yarkovsky–O’Keefe–Radzievskii–Paddack–ilmiö (nimetty havaitsijoidensa mukaan) on auringon säteilyn paineesta johtuva ilmiö, joka muuttaa pienten taivaankappaleiden pyörimisnopeuksia, pyörähdysakselin suuntaa ja joskus myös pyörimissuuntaa. Se vaikuttaa esimerkiksi pieniin asteroideihin, joiden pyörimisnopeuksista ollaan päätelty ilmiön olemassaolo. YORP-ilmiö johtuu siitä kun epäsäännöllisen kappaleen pinnasta on sen pyöriessä eri aikoina eri kokoinen alue Auringon valaisemana ja lämmittämänä. Suuremmasta alueesta säteilee enemmän infrapunasäteilyä kuin pienemmistä alueista ja tämä epätasaisuus säteilyssä muuttaa kappaleen pyörähdysaikaa. YORP-ilmiöllä ei ole vaikutusta pyöreisiin tai suuriin kappaleisiin. Ilmiö voi sekä kasvattaa että hidastaa pyörähdysaikaa. Vuonna 2007 saatiin ensimmäiset suorat havainnot YORP:ista. Maan lähelle tulevien asteroidien 1862 Apollo ja (54509) 2000 PH5 pyörähdysajoissa havaittiin muutoksia. 2000 PH5:n pyörähdysajan havaittiin neljän vuoden havaintoaineiston perusteella jatkuvasti kasvavan YORP-ilmiön mukaisella tavalla. Tästä syystä 2000 PH5 on nykyään saanut nimen 54509 YORP. YORP-ilmiö selittää poikkeavuudet alle 10 kilometrin läpimittaisten asteroidien pyörimisessä, sekä niiden kuiden syntymekanismin. Kun pienen kappaleen pyörähdysaika kasvaa hyvin suureksi, sen päiväntasaajalta irtoaa materiaa, joka kerääntyy sitä kiertäväksi kuuksi. ==Lähteet== * * * === Viitteet === == Aiheesta muualla == * * * * Luokka:Taivaanmekaniikka
Juhana II (Aragonia)

Juhana II (); (1398 Medina del Campo – 1479 Barcelona)John II Encyclopædia Britannica Online. Viitattu 10.10.2023. oli Aragonian kuningas vuosina 1458–1479 veljensä Alfonso V:n jälkeen.O´Callaghan, s. 682 Isänsä Ferdinand I:n kruunajaisissa vuonna 1414 Juhana oli nimetty Sisilian kuningaskunnan käskynhaltijaksi.O´Callaghan, s. 545 Juhana nai vuonna 1420 Navarran kuninkaan Kaarle III Jalon (1387–1425) tyttären ja kruununperijän, prinsessa Blankan (1387–1441),O´Callaghan, s. 551 ja kuningasveljen Alfonso V:n poissa ollessa Juhana ja toinen veli Henrik ajautuivat kiistaan Kastilian herruudesta. Kun Juhana oli Navarrassa juhlimassa häitään, Henrik päätti ratkaista kiistan voimakeinoin. Hän valtasi Kastilian kuninkaan Juhanan linnan ja sai tämän hetkeksi vangikseen.O´Callaghan, s. 553 Aragonian infanttien eli prinssien ja Kastilian välisen riidan pääarkkitehti oli Alvaro de Luna, Kastilian kuninkaan neuvonantaja, joka vähitellen sai kaiken vallan haltuunsa.O´Callaghan, s. 554 Juhanasta tuli puolisonsa, Navarran kuningatar Blanka I:n kruununperijän aseman kautta Navarran kuningas vuonna 1425.O´Callaghan, s. 680 Alfonso V:n kuoltua Napolin kuningaskunnan peri hänen avioton poikansa Ferrante ja lopun valtakuntaa Juhana II, joka oli jo Navarran kuningas.O´Callaghan, s. 569 Juhana alkoi pian suunnitella Kastilian valtausta ja siten koko niemimaan yhdistämistä oman valtansa alle. Vaikka hänellä olikin Kastiliassa tukijoita, monet katalaanit vieroksuivat häntä.O´Callaghan, s. 570 Juhanan onnistui lopulta järjestää Kastilian kuninkaan Henrik III:n sisaren ja kruununperijän Isabellan ja oman poikansa Ferdinand II:n avioliitto, mikä lopulta yhdisti Espanjan.O´Callaghan, s. 574 == Avioliitot ja lapset == Ensimmäisestä avioliitosta ​​vuonna 1420 Navarran kuningatar Blankan I:n (1387–1441) kanssa, joka oli Navarran kuningas Kaarle III Jalon (1387–1425) ja Kastilian prinsessa Eleonooran toiseksi vanhin tytär ja perijätär, Juhanalla oli lapset: * Carlos, Vianan ruhtinas (1421–1461) * Juana (1423 – 22. elokuuta 1425), kuoli alle kaksivuotinaana * Navarran Blanka II (1424–1464) * Navarran Eleonoora (1426–1479) Toisesta avioliitosta vuonna 1444 ​​Juana Enríquezin, Casarrubios del Monten valtiattaren (1425–1468) kanssa Juhanalla oli lapset: * Ferdinand II Aragonilainen (1452–1516), avioitui Kastilian Isabella I:n kanssa. * Johanna Aragonialainen (1455–1517), avioitui Napolin kuningas Ferdinand I:n kanssa vuonna 1477. Aviottomat lapset: * Alfonso de Aragón y de Escobar (1417–1495), Villahermosan herttua * Juan de Aragón (1440–1475), Zaragozan arkkipiispa * Felipe de Carrayos del Radona ==Lähteet== * ===Viitteet=== Luokka:Aragonian hallitsijat Luokka:Vuonna 1398 syntyneet Luokka:Vuonna 1479 kuolleet
Ealdred

Ealdred tai Aldred (k. 1069) oli englantilainen kirkonmies ja Yorkin arkkipiispa. Piispa Leofgarin kuoltua 1056 päätettiin, että Ealdred ottaisi vastuulleen oman hiippakuntansa Worcesterin lisäksi Herefordin. Vuonna 1058 ensimmäisenä englantilaisena piispana hän teki pyhiinvaelluksen Jerusalemiin. ==Tausta== Ealdred syntyi todennäköisesti Länsi-Englannissa ja oli mahdollisesti sukua edeltäjälleen Worcesterin piispa Lyfing Winchesterläiselle. Hän oli Edvard Tunnustajan neuvonantaja ja kunnostautui myös sotilasjohtajana. Vuonna 1046 hän johti epäonnistunutta retkikuntaa walesilaisia vastaan. ==Edvard Tunnustajan kuoltua== Ealdred kruunasi Vilhelm Valloittajan kuninkaaksi joulupäivänä 1066. Hän kuoli 11. syyskuuta 1069. ==Lähteet== Luokka:Yorkin arkkipiispat Luokka:Worcesterin piispat Luokka:Katoliset arkkipiispat Luokka:Syntymävuosi tuntematon Luokka:Vuonna 1069 kuolleet
Arvi Emil Jännes

Arvi Emil Jännes (1. toukokuuta 1930 – 21. elokuuta 1954) oli suomalainen runoilija ja suomentaja. ==Henkilöhistoria== Jänneksen vanhemmat olivat lääketieteen lisensiaatti Niilo Edvard Martti Jännes, ent. Genetz (1890–1974) ja Elli Tellervo Grotenfelt (1895–1968). Niilo Jännes oli senaattori ja kirjailija Arvid Oskar Gustav Genetzin poika ja Elli Grotenfelt Helsingin yliopiston filosofian professori Arvid Grotenfeltin tytär. Vuonna 1954 Elli ja Niilo Jännes lahjoittivat 100 000 markkaa Yhteiskunnallisen Korkeakoulun oppilaskunnalle Arvi Emil Jänneksen muistorahastoksi. Rahaston varoista jaettiin vuodesta 1956 alkaen palkintoja oppilaskunnan vuosittain järjestämien harrastuskilpailujen runosarjan voittajille. Oppilaskunnan toimintaa jatkava Tampereen yliopiston ylioppilaskunta Tamy järjestää edelleen vuosittain Arvi Emil Jänneksen kirjoituskilpailun. ==Kirjallinen tuotanto== === Teoksia === * Pälvi : runoja. Yhteiskunnallisen korkeakoulun oppilaskunta, Helsinki 1955 === Suomennoksia === * Owe Husáhr : Yön kudos : romaani ; ruotsinkielisestä alkuteoksesta suom. Arvi Jännes. Otava 1956 (alkuteos Nattens väv) == Lähteet == * * Geni.com : Niilo Edvard Martti Jännes / Genetz henkilötiedot * Tampereen yliopiston ylioppilaskunta : A.E. Jänneksen kirjoituskilpailu ===Viitteet=== Luokka:Suomalaiset runoilijat Luokka:Suomentajat Luokka:Vuonna 1930 syntyneet Luokka:Vuonna 1954 kuolleet
Jääpallon SM-sarjakausi 1984–1985

Jääpallon Suomen mestaruus 1985 ratkaistiin kaksinkertaisen sarjan päätteeksi pelatuilla play off -otteluilla. Porvoon Akilles voitti mestaruuden. Samalla katkesi Oulun Luistinseuran kolme vuotta kestänyt mestaruusputki. Vastus sai hopeaa ja OLS jäi pronssille. Runkosarjan voittaja HIFK jäi ilman mitalia. == Mestaruussarja == === Sarjataulukko === Joukkue O V T H Maalit P Helsingin IFK 18 14 0 4 137–55 28 Porvoon Akilles 18 13 1 4 121–67 27 Oulun Luistinseura 18 12 1 5 99–55 25 Veitsiluodon Vastus 18 12 1 5 87–59 25 Botnia-69 18 10 2 6 82–66 22 Warkauden Pallo -35 18 7 2 9 66–83 16 Oulun Palloseura 18 5 2 11 41–70 12 Keminmaan Pallo 18 5 2 11 50–99 12 Mikkelin Kampparit 18 3 2 13 37–81 8 Jyväskylän Seudun Palloseura 18 2 1 15 35–120 5 JPS putosi sarjasta suoraan ja Kampparit karsinnan jälkeen. Sarjaan nousivat Lappeenrannan Veiterä ja Rovaniemen Palloseura. ===Runkosarjan parhaat pistemiehet=== Sija Pelaaja Joukkue Maalit Syötöt Pisteet 1\. Veikko Niemikorpi HIFK 58 20 78 2\. Esko Korhonen Botnia 29 14 43 3\. Matti Alatalo OLS 31 11 42 4\. Tapio Eräheimo HIFK 27 9 36 5\. Kari Helin Akilles 23 12 35 6\. Pekka Vartiainen Akilles 26 8 34 7\. Mauri Kallio Vastus 25 9 34 8\. Jouni Vesterinen OLS 24 4 28 9\. Kauko Rautiainen HIFK 18 8 26 10\. Jari Torvinen WP-35 17 8 25 == Välierät == Välierät pelattiin kaksiosaisina ja ne aloitettiin runkosarjassa heikommin menestyneen kotikentällä. Joukkue 1 Tulos Joukkue 2 Ottelu 1 Ottelu 2 Veitsiluodon Vastus 10–3 Helsingin IFK 3–0 (2–0) 7–3 (5–1) Oulun Luistinseura 6–11 Porvoon Akilles 2–4 (1–3) 4–7 (1–3) == Pronssiottelu == Joukkue 1 Tulos Joukkue 2 Helsingin IFK 4–6 (2–4) Oulun Luistinseura == Loppuottelu == 10.maaliskuuta 1985 Seinäjoki, Seinäjoen tekojäärata Joukkue 1 Tulos Joukkue 2 Porvoon Akilles 5–0 (1–0) Veitsiluodon Vastus ==Lopulliset sijoitukset== Sija Joukkue 1\. Porvoon Akilles 2\. Veitsiluodon Vastus 3\. Oulun Luistinseura 4\. Helsingin IFK == Suomen mestarit == Akilles: Kenneth Lindholm, Jouni Juvani; David Lindström, Lars-Erik Hjelt, Rainer Vilén, Risto Tammilehto, Pekka Vuorinen, Bill Snell, Kari Helin, Pasi Salminen, Timo Jalonen, Christer Johansson, Pekka Vartiainen, Harri Laakkonen, Peter Stenberg, Magnus Smeds, Vesa Hietanen, Valeri Aleksejev. Valmentaja Markku Vainio. == Lähteet == * Siukonen-Ahola: Urheilu Jätti 1986, Gummerus (ISBN 951-20-2759-3) * Anttinen: Vuosisata jääpalloa, Multiprint Oulu 2011 Luokka:Jääpallon SM-sarja Luokka:Vuoden 1984 jääpallo Luokka:Vuoden 1985 jääpallo
Ridge Racer Unbounded

Ridge Racer Unbounded on suomalaisen Bugbear Entertainmentin kehittämä Ridge Racer -sarjan ajopeli. Peli on julkaistu maaliskuussa 2012 Microsoft Windowsille, PlayStation 3:lle ja Xbox 360:lle. Peli on ensimmäinen Ridge Racer -pelisarjan peli, joka julkaistiin Windowsille. == Pelaaminen == Ridge Racer Unbounded on Shatter Bay -nimiseen kaupunkiin sijoittuva ajopeli, jossa nopean ajamisen lisäksi on tärkeässä osassa driftaukseen perustuva ajomekaniikka sekä kaupunkiympäristön dynaaminen tuhoutuminen. Driftaaminen ja ympäristön tuhoaminen kasvattavat tuhomittaria. Tämän täyttyessä pelaaja voi käynnistää tuhovoiman, joka edesauttaa kanssakilpailijoiden autojen romuttamista. Ridge Racer Unbounded sisältää myös helppokäyttöisen kenttäeditorin. == Musiikki == Pelissä on musiikkia muun muassa Skrillex ja Crystal Method artisteilta. == Vastaanotto == GameSpot antoi pelille arvosanan 8/10. == Lähteet == == Aiheesta muualla == * * Pelin kotisivu * Bugbear pelistudion kotisivu Luokka:Vuoden 2012 videopelit Luokka:Suomessa kehitetyt videopelit Luokka:Windows-pelit Luokka:PlayStation 3 -pelit Luokka:Xbox 360 -pelit Luokka:Bugbear Entertainment Luokka:Ridge Racer
54509 YORP

54509 YORP on pikkuplaneetta, joka kuuluu Maan lähelle tuleviin Apollo-tyypin asteroideihin. Se löydettiin LINEAR-ohjelmalla vuonna 2000. Pikkuplaneetta sai nimensä YORP-ilmiön mukaan, sillä se oli ensimmäinen pikkuplaneetta, jossa havaittiin suoraan ilmiön mukainen pyörimisen muutos. Ennen kuin tämä asteroidi sai nimensä se tunnettiin väliaikaisella tunnuksella 2000 PH5. Koska YORP:in absoluuttinen magnitudi (H) on 22,56, sen läpimitta on todennäköisesti välillä 85–190 metriä. Tämän pikkuplaneetan pyörähdysaika on hyvin lyhyt, vain noin 0,20 tuntia. ==Lähteet== *JPL Small-Body Database Browser: 54509 YORP (2000 PH5) *Spin Rate of Asteroid (54509) 2000 PH5 Increasing Due to the YORP Effect *LINEAR *IAU Minor Planet Center: Discovery Circumstances: Numbered Minor Planets *ABSOLUTE MAGNITUDE (H) *Numbered minor planets Luokka:Apollo- asteroidit